ШӘАЧА, ажь 25 – Sputnik, Бадраҟ Аҩӡба. Аҧсуа сахьаҭыхыҩцәа Адгәыр Ҧлиа, Маиана Ҵәыџьԥҳа, Адгәыр Амҧар русумҭақәа рцәыргақәҵа аартра аҳәынҭқарра акультуратә ҧсҭазаараҟны хра злоу хҭысуп, лҳәеит ацәыргақәҵа аиҿкааҩ, аҭҵаареи акультуреи рыҿиара иацхраауа Аҧсуа-аурыс фонд аҧҵаҩы БеллаАгрба Sputnik акорреспондент даниҿцәажәоз.
"Ас еиҧш иҟоу аусмҩаҧгатәқәа ирыбзоураны ҳтәыла акультура аӡыргара ҳалшоит. Ирацәаҩуп еиуеиҧшым атәылақәа рҟынтә ари аԥсшьарҭатә ҭыԥ иаҭаауа ауаа, уи хымԥада ҳкультура ӡыргарнагоит", – инаҵшьны иазгәалҭеит Агрба.
Ацәыргақәҵа алахәыла Адгәыр Амҧар иазгәеиҭеит иӡыргаз асахьақәа ишаадырҧшуа аҧсуа ҿыханҵа еиуеиҧшым ахырхарҭақәа шамоу.
"Даара интересуп, аусумҭақәа еиҳа академиатә, ареалтә, адекоративтә хырхарҭақәа змоу ахьыҟоу", – иазгәеиҭеит Амҧар.
Белла Агрба излалҳәо ала афонд Аҧсны анҭыҵ ас еиҧш иҟоу ахәылҧазқәа рымҩаҧгара ирыцнаҵалоит.
"Ҳара иҳалшап ҳәа сгәыӷуеит ас еиҧш иҟоу аусмҩаҧгатәқәа рырҭбаара, ҳгәы иҭоуп ашәҟәқәа риармарка, ҳаалыҵ ацәыргақәҵа уҳәа реиҿкаара", – лҳәеит Агрба.
Ацәыргақәҵа жәабран 15-нӡа иаартызаауеит.
- Акурорт "Роза-Хутор" аҟны ацәыргақәҵа аартра© Sputnik Илона Хварцкия
- Акурорт "Роза-Хутор" аҟны ацәыргақәҵа аартра© Sputnik Илона Хварцкия
- Акурорт "Роза-Хутор" аҟны ацәыргақәҵа аартра© Sputnik Илона Хварцкия